फिल्म कस्टम से बेटे की राख हासिल करने से आरंभ होती है। बाद में पेइंग गेस्ट के तौर पर आई सुजाता सुमन और उसके दोस्त बिलास चित्रे की कथा से घटनाओं का विस्तार होता है। प्रधान सुजाता के हक और ख्वाहिश को अपने जीवन का मकसद बना लेते हैं। फिल्म में अनेक नाटकीय मोड आते हैं। अंतिम दृश्यों में जब बीवी प्रधान को लगता है कि उनकी पत्नी अतार्किक आसक्ति से ग्रस्त हो रही हैं तो वे सुजाता और तिबलरस को कहीं और जाने की सलाह देते हैं। फिल्म देश की सामाजिक स्थिति पर भी कटाक्ष करती है। एक दृश्य में सुजाता कहती है, 'न जाने क्यों आज भी ऐक्ट्रेस को लोग ऐसी-वैसी लडकी समझते हैं?' फिल्म में संताप व अवसाद है, मगर संघर्ष और जिजीविषा भी है। दांपत्य जीवन की नैसर्गिक अभिलाषाएं भी हैं। संग-साथ से जीवन आगे बढता है। बीवी प्रधान पत्नी से कहते हैं, 'तुम्हारे चेहरे की झुर्रियों में मेरे जीवन का सारांश है।'